El periodista valencià Paco Nadal presenta el seu llibre autobiogràfic en el Centre Cívic
09 de desembre 2024

El periodista valencià Paco Nadal, una de les veus pioneres de la radiotelevisió pública valenciana, presentarà la seua obra _Paco Nadal: la vida d'un comunicador valencià_ en la cafeteria del Centre Cívic Antic Sanatori del Port de Sagunt este dijous, 12 de desembre, a les 18:00 hores.

L'acte serà una oportunitat única per a conéixer de primera mà un dels periodistes més carismàtics de l'espectre comunicatiu valencià, que gaudix de popularitat gràcies al seu pas per Canal 9 i l'extinta RTVV i que continua fent-nos arribar la seua veu i el seu bon saber fer a través de les ones de _Plaza Radio_.

Nadal destaca per la seua polifacètica capacitat, ja siga com a presentador o bé com a narrador o comentarista. Una de les seues facetes més recordades es la narració esportiva amb esports com el futbol, la pilota valenciana, o l'innovador (en aquells dies) _pressing catch_.

L'acte està organitzat pel Departament de Cultura de l'Ajuntament de Sagunt. La regidora de l'àrea, Ana María Quesada, convida la ciutadania a assistir a la presentació d'este llibre i "escoltar-lo en directe, sense micròfons davant".

En les pàgines del seu nou treball Nadal completa un recorregut per la seua carrera en el qual, a base d'anècdotes i moments personals decisius, es mostra com una persona diàfana, plana i dedicada en cos i ànima a la seua família i a la seua professió, tal com també reconeixen els amics i companys que deixen constància de l'essència d'un personatge irrepetible.

"Sens dubte, podrem recordar episodis molt significatius de les nostres vides de la mà d'este gran comunicador, Paco Nadal, que a més és valencià", ha agregat la regidora en referència a la visita d'esta carismàtica figura que manté importants llaços amb els seus orígens a la comarca.

![](/media/c5fnc1bm/c_cartel_presentacionlibropaconadal.jpg?width=680&height=850)

*   [](http://www.facebook.com/sharer.php?u=https://aytosagunto.es/va/actualitat/2024-12-09-el-periodista-valencia-paco-nadal-presenta-el-seu-llibre-autobiografic-en-el-centre-civic/ "Facebook")
*   [](http://twitter.com/share?url=https://aytosagunto.es/va/actualitat/2024-12-09-el-periodista-valencia-paco-nadal-presenta-el-seu-llibre-autobiografic-en-el-centre-civic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2024-12-09-el-periodista-valencia-paco-nadal-presenta-el-seu-llibre-autobiografic-en-el-centre-civic/ "Linked In")
*   [](mailto:?body=https://aytosagunto.es/va/actualitat/2024-12-09-el-periodista-valencia-paco-nadal-presenta-el-seu-llibre-autobiografic-en-el-centre-civic/)